stanford-oval/wikipedia huggingface dataset:
George

George voi tarkoittaa seuraavia:
George, miehen etunimi, kreikkalaisperäisen Georgios-nimen englanninkielinen muunnos (suomalainen vastine: Yrjö)
George, Ison-Britannian kuninkaita, tunnetaan suomeksi nimellä Yrjö
muita kuningassuvun jäseniä:
George (1902–1942), Kentin herttua, kuningas Yrjö V:n poika
prinssi George (s. 2013), prinssi Williamin poika
George Tupou, Tongan kuninkaita:
George Tupou I (1797–1893), kuningas 1845–1893
George Tupou II (1874–1918), kuningas 1893–1918
George Tupou V (1948–2012), kuningas 2006–2012
Madame George, suomalainen funk-yhtye
Gilbert & George, brittiläinen taiteilijapari
Paikkakuntia:
George, kaupunki Etelä-Afrikassa
George, kaupunki Iowassa, Yhdysvalloissa
George, kaupunki Washingtonissa, Yhdysvalloissa
George Island, saari Winnipegjärvessä Kanadassa
George Island, eräs Falklandinsaarten saarista
George Island, Ontario, Kanada
Prince George, kaupunki Brittiläisessä Kolumbiassa, Kanadassa
St. George, kaupunki st. Georgen saarella, Alaskassa, Yhdysvalloissa
St. George, Dominican alue
George, seuraavien henkilöiden sukunimi:
Amara George, oik. Mathilde Kaufmann (1835–1901), saksalainen kirjailija
Anju Bobby George (s. 1977), intialainen pituushyppääjä
Barry George (s. 1960), brittiläinen televisiojuontaja
Brian George (s. 1952), israelilais-englantilainen näyttelijä
Camilla George (s. 1988), brittiläinen jazzmuusikko
Courtney George (s. 1986), yhdysvaltalainen curlingpelaaja
David Lloyd George (1863–1945), Yhdistyneen kuningaskunnan pääministeri 1916–1922
Elizabeth George (s. 1949), yhdysvaltalainen kirjailija
Elmer George (1928–1976), yhdysvaltalainen autourheilija
Emma George (s. 1974), australialainen seiväshyppääjä
Finidi George (s. 1971), nigerialainen jalkapalloilija
Francis Eugene George (1937–2015), yhdysvaltalainen katolinen arkkipiispa ja kardinaali
Gabrielle George (s. 1997), englantilainen jalkapalloilija
Gladys George (1904–1954), yhdysvaltalainen elokuva-, televisio- ja teatterinäyttelijä
Grant George (s. 1971), yhdysvaltalainen ääninäyttelijä
Götz George (1938–2016), saksalainen näyttelijä
Henry George (1839–1897), yhdysvaltalainen taloustieteilijä, kirjoittaja ja poliittinen vaikuttaja
Jean Craighead George (1919–2012), yhdysvaltalainen nuortenkirjailija
Lowell George (1945–1979), yhdysvaltalainen laulaja, lauluntekijä ja multi-instrumentalisti
Margaret George (s. 1943), yhdysvaltalainen kirjailija
Maureen George (s. 1955), zimbabwelainen maahockeypelaaja ja olympiavoittaja
Melissa George (s. 1976), australialainen näyttelijä
Myron V. George (1900–1972), yhdysvaltalainen republikaanipoliitikko
Paul George (s. 1990), yhdysvaltalainen koripalloilija
Peter George (1929–2021), yhdysvaltalainen painonnostaja ja olympiavoittaja
Stefan George (1868–1933), saksalainen runoilija ja kääntäjä
Susan George (s 1950), englantilainen näyttelijä ja tuottaja
Terry George (s. 1952), irlantilainen elokuvaohjaaja ja -käsikirjoittaja
Tina George (s. 1978), yhdysvaltalainen painija
Tony George (s. 1959), yhdysvaltalainen liikemies ja moottoriurheiluvaikuttaja
Walter George (1858–1943), brittiläinen juoksija.
Lee McKenzie

| Lee McKenzie |
| --- | --- |
 Lee McKenzie vuonna 2011.
Henkilötiedot
Syntynyt: 1. joulukuuta 1977 (ikä 46)
Kansalaisuus:  Britannia
Aiheesta muualla
Kotisivu
Lee McKenzie (s. 1. joulukuuta 1977) on brittiläinen toimittaja ja juontaja. McKenzie on työskennellyt juontajana BBC:n F1-lähetyksissä. Hän työskentelee myös useissa urheilulajeissa BBC:llä ja Channel 4:llä, mukaan lukien tennis, rugby, hevosurheilu, olympialaiset ja paralympialaiset.
Ralli

McKenzie on kilpaillut kartanlukijana Rallin MM-sarjassa. Hän voitti oman luokkansa vuoden 2004 Walesin rallissa. Hän on ainoa nainen, joka on voittanut Jim Clark -muistopalkinnon vuonna 2007.
Yksityiselämä

McKenzien isä on toimittaja Bob McKenzie.
Käännös suomeksi
Louise Goodman

| Louise Goodman |
| --- | --- |
 Louise Goodman vuonna 2013.
Henkilötiedot
Syntynyt: 1963
Kansalaisuus:  Britannia
Ammatti:  toimittaja, juontaja
Aiheesta muualla
Kotisivu
Louise Goodman (s. 1963) on brittiläinen toimittaja ja juontaja. Goodman toimi ITV F1-kanavan varikkotoimittajana vuosina 1997–2008.
Hänestä tuli myös ensimmäinen nainen, joka osallistui Formula 1 -varikkopysähdykseen, kun hän vaihtoi vasemman takarenkaan Tiago Monteiron Midland-autoon ensimmäisellä varikkopysähdyksellä Britannian GP:ssä 2006.
Yksityiselämä

Goodmanin puoliso oli Minardin urheilujohtaja John Walton, joka kuoli sydänkohtaukseen ennen 2004 Britannian GP:tä.
Käännös suomeksi
Tanja Bauer

| Tanja Bauer> Henkilötiedot |
| --- | --- |
Syntynyt: 22. huhtikuuta 1969 (ikä 55)
Kansalaisuus:  Itävalta
Tanja Bauer (s. 22. huhtikuuta 1969) on itävaltalainen urheilutoimittaja. Hän on haastatellut ja juontanut Formula 1 -kilpailuja Sky Deutschland -TV-kanavalla vuosina 2001–2017. Hän aloitti uransa ORF-kanavalla ja hänen ensimmäinen kilpailunsa oli Itävallan Grand Prix 1997.
Aiheesta muualla

Tanja Bauer - kotisivut
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Tanja Bauer (Moderatorin)
Käännös suomeksi
Pentti Juurikkala

| Pentti Juurikkala |
| --- | --- |
 Konstaapelit Juurikkala (Asko Sahlman) ja Kaisla (Tiina Oksanen) Turpeisen baarissa
Luoja(t):  Heikki Luoma
Näyttelijä(t):  Asko Sahlman
Ensi- esiintyminen:  Vain muutaman huijarin tähden
Viimeinen esiintyminen:  Turvetta ja timantteja
Kustantaja:  Yleisradio
Henkilötiedot
Ammatti:  poliisi
Sukupuoli:  mies
Asuinpaikka:  Kuusniemi
Luonteenpiirteet:  suoraviivainen, velvollisuudentuntoinen, jämpti tarvittaessa
Suhteet
Puoliso(t):  Virpi Hakkarainen (ex-vaimo)
Muut sukulaiset:  appi Urmas Hakkarainen
Tutut:  Lasse Jortikka, Valdemar Åkerlund, Pauli Antero Turpeinen ym.
Infobox OKVirheellinen NIMI-arvo: 
Pentti Juurikkala on kuvitteellinen hahmo Yle TV2:n tuottamassa Maalaiskomedia-televisiosarjassa. Juurikkala on mukana sarjan kaikilla neljällä tuotantokaudella. Hän on toinen Kuusniemen kahdesta poliisikonstaapelista.
Juurikkala on pienviljelijän poika, hänen isänsä on ollut aikoinaan pitäjän "pääpunikki", joten hahmon sukutausta on mitä ilmeisimmin ainakin osaksi kuusniemeläinen.
Maalaiskomedian ensimmäisen tuotantokauden Vain muutaman huijarin tähden jaksoissa Juurikkalan rooli on melko pieni. Hän toimii Kuusniemen poliisina parinaan konstaapeli Myllyniemi (Pertti Koivula). Myllyniemi on ensimmäisen tuotantokauden pienehkö sivuosa, joka ei ole mukana myöhemmillä kausilla. Toisella tuotantokaudella Peräkamaripojat Juurikkala saa parikseen Virpi Hakkaraisen, joka on kunnan voimahahmon Urmas Hakkaraisen tytär. Juurikkalan rooli kasvaa, ja hänen ja Virpin välille alkaa kehittyä romanttinen suhde.
Virpi ja Juurikkala poikkeavat usein munkkikahville Turpeisen baariin, joka on Kuusniemen sosiaalisen elämän keskus. Terveystietoinen Virpi pyrkii ohjaamaan Juurikkalaa pois liiallisesta munkkien syömisestä.
Juurikkala ja Virpi päätyvät vihdoin naimisiin toistensa kanssa, mutta avio-onni osoittautuu ohkaiseksi. Juurikkala muuttaa asumaan Virpin kanssa Hakkaraisten sukutilalle ja samaa residenssiä asuttavat myös Virpin setä Armas ja Viola Turpeinen. Nämä eivät tule toimeen Juurikkalan kanssa. Juurikkalan ja monitoimikonsultti Ahti Kiisken välit ovat huonot, sillä Ahti on tavoitellut Virpiä jo vuosikausia.
Kun Virpi lopettaa poliisin työnsä, Juurikkala saa virkaparikseen Viivi Kaislan (Tiina Oksanen), joka auttaa Juurikkalaa selviämään kriisiensä yli. Juurikkala ja Kaisla ihastuvat toisiinsa hiljalleen. Juurikkalan ja Virpin välit puolestaan muuttuvat avioerosta johtuvien tunnekuohujen ohi mentyä asiallisiksi.
Valtiollisen toimijan edustajana Juurikkala pysyttäytyy Kuusniemen kunnanpäättäjien suhmurointien ulkopuolella. Juurikkala ei käyttäydy pidätystilanteissa kovin virkaintoisesti, sillä pidätetyt ovat yleensä hänen kavereitaan tai ainakin tuttavia. Hän täyttää kuitenkin aina velvollisuutensa.
Juurikkalan ensimmäinen tulkitsija on Asko Sahlman. Kesäteatterissa Pentti Juurikkalaa näyttelee mm. Marko Mäkinen. Juurikkalaa on näytelty monissa kesäteattereissa, muun muassa Pyynikillä ja Jämsässä.
AOP

AOP voi tarkoittaa seuraavia:
AOP,  aspect-oriented programming, aspektiohjelmointi
AOP, Appellation d’origine protégée, Sveitsissä nimisuojatuissa
elintarvikkeissa käytetty merkintä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”AOP”, voi hakea sivunnimihaulla, laajalla sivunnimihaulla tai tekstihaulla.
Choe Gyu-ha

| Choe Gyu-ha> 최규하 |
| --- | --- |
 Virallinen muotokuva (1979).
Korean tasavallan presidentti
 26. lokakuuta 1979–16. elokuuta 1980  
Pääministeri:  Shin Hyun-hwak Park Choong-hoon
Edeltäjä:  Park Chung-hee
Seuraaja:  Chun Doo-hwan
Korean tasavallan pääministeri
 18. joulukuuta 1975–12. joulukuuta 1979  
Presidentti:  Park Chung-hee
Edeltäjä:  Kim Jong-pil
Seuraaja:  Park Chung-hoon
Korean ulkoministeri
 1971–1975  
Henkilötiedot
Syntynyt: 16. heinäkuuta 1919 Gangwon
Kuollut: 22. lokakuuta 2006 (87 vuotta) Soul
Ammatti:  opettaja
Puoliso:  Hong Gi
Tiedot
Puolue:  sitoutumaton
 Nimikirjoitus
Choe Gyu-ha (hangul: 최규하; hanja: 崔圭夏; uudistettu latinisaatio: Choe Gyuha; 16. heinäkuuta 1919 – 22. lokakuuta 2006) oli Korean tasavallan presidentti  1979–1980 Park Chung-heen murhan jälkeen.
Hän oli kotoisin Wonjusta Gangwonin maakunnasta ja opiskeli nykyisessä Tsukuban yliopistossa Japanissa ja työskenteli opettajana.
Hän oli maan ulkoministeri 1967–1971 ja vieraili pohjoisessa 1970-luvun alussa neuvottelemassa. Hän oli presidentin turvallisuusneuvonantaja 1971–1975 ja pääministeri 1976–1979. Park Chung-heen murhan jälkeen pääministeri Choe nimettiin virkaa tekeväksi presidentiksi. Hänet valittiin uudeksi presidentiksi joulukuussa.
Joulukuussa 1979 kenraalimajuri Chun Doo-hwan liittolaisineen poisti Choen hallituksen vallasta. Vuoden 1980 alussa Chun liittolaisineen hallitsi asevoimia. Painostuksen vuoksi Choe nimitti Chunin keskustiedustelupalvelu KCIA:n johtoon. Toukokuussa Chun julisti maan hätätilaan ja ohitti siviilihallituksen opiskelijalevottomuuksien vuoksi. Gwangjussa Chunin joukot ampuivat 200 mielenosoittajaa 18.–27. toukokuuta 1980.
Choe erosi pian tapahtuneen jälkeen ja Chunista tuli presidentti 1. syyskuuta 1980. Choe pysyi tämän jälkeen poissa julkisuudesta.
Avainviulu

Avainviulu
Italialainen Marco Ambrosini soittaa avainviulua (Annette Osann).
Avainviulu (ruots. nyckelharpa) on vanha ruotsalainen jousisoitin. Siinä on yleensä 16 kieltä. Niistä neljää soitetaan ja muut ovat resonanssikieliä. Soittimessa on tyypillisesti kolmessa rivissä kaikkiaan 37 puista avainta, mutta sitä tehdään myös nelirivisenä. Avainviulua voi luonnehtia perinteisen viulun ja kampiliiran välimuodoksi. Se on Ruotsin kansallissoitin.
Historiaa

Avainviulu kehittyi viimeistään 1350-luvulla, jolta ajalta on löytynyt Gotlannista reliefi, jossa esiintyy kaksi avainviulun soittajaa. 1400–1500-luvuilla soitin oli yleinen Ruotsin lisäksi ainakin Tanskassa. Suomalainen versio soittimesta on esseharpa eli ähtävänharppu, joita tiedetään käytetyn 1500- ja 1600-lukujen taitteessa Ähtävällä (ruots. Esse). Suomalainen malli on hieman ruotsalaista pelkistetympi, ja ainut Suomesta löydetty malli on vuodelta 1909.
Tunnetuin nykyajan avainviulisti oli Eric Sahlström (1912–1986). Hänen nimeään kantavassa Eric Sahlström -instituutissa opetetaan avainviulun soittoa. 1900-luvun alkupuoliskolla soittimen harrastus tyrehtyi, mutta 1960- ja 1970-luvuilla se virisi uudelleen.
Aiheesta muualla

Wikimedia Commonsissa on kuvia tai muita tiedostoja aiheesta .
Nyckelharpa.org
International Days of the Nyckelharpa
Eric Sahlström Institutet
European Nyckelharpa Training
C A D E N C E - Nyckelharpa EU project 2010 / on the teaching of the nyckelharpa
E N C O R E – Nyckelharpa EU project 2013 / European Nyckelharpa Cooperation – ORchestral Experience
Linda McCartney

Linda McCartney
Paul ja Linda McCartney.
Linda Louise McCartney, o.s. Eastman (24. syyskuuta 1941 – 17. huhtikuuta 1998) oli yhdysvaltalainen valokuvaaja, muusikko ja eläinoikeusaktivisti. Hän oli Paul McCartneyn vaimo ja kirjoitti useita kasvisruokakeittokirjoja.
Elämä

Linda syntyi New Yorkissa ja valmistui Scarsdale High Schoolista 1959. Eastman solmi ensimmäisen avioliittonsa Arizonan yliopistolla tapaamansa John Melvin Seen kanssa 18. kesäkuuta 1962. Heille syntyi joulukuussa tytär Heather Louise. Pariskunta kuitenkin erosi kesäkuussa 1965.
Ennen avioliittoaan Paul McCartneyn kanssa Eastman toimi ammattivalokuvaajana. Hän otti kuvia useista kuuluisista populaarimusiikin esittäjistä, kuten Aretha Franklinista, Jimi Hendrixistä, Bob Dylanista, Janis Joplinista, Eric Claptonista, Simon and Garfunkelista, The Whosta, The Doorsista ja The Rolling Stonesista.
Linda tapasi Paul McCartneyn Lontoossa 15. toukokuuta 1967. Pari avioitui 12. maaliskuuta 1969. Paul adoptoi Heather Louisen, Lindan tyttären edellisestä avioliitosta. Lisäksi pari sai kolme yhteistä lasta, Mary Annan, Stella Ninan ja James Louisin.
Linda McCartneyllä todettiin rintasyöpä vuonna 1995. Sairaus ehti levitä maksaan, ja McCartney kuoli Tucsonissa, Arizonassa vuonna 1998. Lindalla on lapsenlapsia, jotka kaikki ovat syntyneet hänen kuolemansa jälkeen:
Arthur Alistair Donald (s. 3. huhtikuuta 1999)
Elliot Donald (s. 1. elokuuta 2002)
Miller Alasdhair James Willis (s. 25. helmikuuta 2005)
Bailey Linda Olwyn Willis (s. 8. joulukuuta 2006)
Beckett Robert Lee Willis (s. 8. tammikuuta 2008)
Linda oli kasvissyöjä ja tuki muun muassa PETAn ja Viva!n toimintaa. PETA perusti McCartneyn kuoleman jälkeen hänen kunniakseen nimetyn Linda McCartney Memorial Awardin.
Muusikonura

Paul McCartneyn The Beatles -yhtye lopetti toimintansa 1970. McCartney otti vaimonsa mukaan uuteen yhtyeeseensä Wingsiin. Yhtye pääsi listoille, ja McCartneyt vaikuttivat sen vaihtelevassa kokoonpanossa Wingsin hajoamiseen asti 1981. Linda McCartney on esiintynyt myös vierailevana artistina Ringo Starrin albumilla Ringo. Postuumisti julkaistiin Lindan oma kokoelmalevy Wide Prairie. Paul McCartneyn mukaan Lindan ensimmäinen itse säveltämä laulu oli "Seaside Woman".
Inkerin Liitto

| Inkerin Liitto |
| --- | --- |
Perustettu:  1922
Lakkautettu:  1944
Tyyppi:  inkerinsuomalaisten pakolaisten järjestö
Toimiala:  valistustyön tukeminen ja pakolaisten avustaminen
Infobox OKNimi-testi OK: 
Inkerin Liitto oli Suomeen Inkerin kapinoiden ja taistelujen aikana vuosina 1919–1920 paenneiden inkerinsuomalaisten pakolaisten perustama järjestö. Se perustettiin vuonna 1922. Liitto päätehtäviä olivat Inkerin tunnetuksi tekeminen Suomessa, Inkerin kansallisen asian ajaminen, Inkeriin kohdistuvan suomalaisen valistustyön tukeminen ja Inkerin pakolaisten avustaminen. Liitto julkaisi Inkeri-lehteä ja jakoi materiaalia tiedotusvälineille, kansan- ja työväenopistoille sekä heimoasian harrastajille. Liitto piti kesäjuhlia ja perusti Inkerin Sivistysrahaston sekä Inkerin arkiston vuonna 1924.
Ajatus inkeriläisten oman seuran perustamiseksi tehtiin inkeriläisten pakolaisten edustajakokouksessa Raudussa alkuvuonna 1922. Liiton perustamista valmistelevassa neuvottelukokouksessa olivat läsnä saman vuoden kesäkuussa Helsingissä muun muassa professori Kaarle Krohn, eversti Erik Heinrichs, maisteri Kaapre Tynni ja kapteeni Juho Tirranen. Perustamista tukivat Suomalaisuuden liitto ja Akateeminen Karjala-Seura.
Vuonna 1928 Karjalan kansalaisliiton Itä-Karjalan komitean Viipurissa julkaisema Itä-Karjalan pakolaisille tarkoitettu viikkolehti Vapaa Karjala muutettiin myös inkeriläispakolaisten äänenkannattajaksi, jolloin Inkerin Liiton vuodesta 1922 lähtien julkaisema aikakauslehti Inkeri lakkasi ilmestymästä. Vuonna 1931 Karjalan kansalaisliiton Itä-Karjalan komitean ja Inkerin Liiton yhteisen lehden nimeksi muutettiin Vapaa Karjala ja Inkeri. Vuodesta 1938 lähtien se ilmestyi pelkästään kansalaisliiton lehtenä nimellä Karjala–Inkeri.
Inkerin Liitto lakkautettiin syksyllä 1944 Neuvostoliiton ja Suomen välirauhasopimuksen perusteella. Liiton toimintaa jatkoi Inkeriläisten Yhdistys ry ja sen tilalle tullut Suomen Inkeri-Liitto, joka julkaisee Inkeriläisten viesti -lehteä. Vuonna 1988 Pietarissa perustettiin Neuvostoliitossa asuneiden inkerinsuomalaisten kansalaisjärjestönä toiminut Inkerin Liitto. Liitolla oli aluksi paikallisosastoja Pietarissa, Hatsinassa, Keltossa, Kingiseppissä, Kiroskissa, Kolpinassa, Käkisalmessa, Sosnovyi Borissa, Systerbäckissä, Terijoella, Toksovassa, Tosnassa, Tyrössä, Viipurissa ja Volosovassa mutta valtaosa niistä on sittemmin lopettanut toimintansa. Hatsinan osasto toimii nimellä Inkeri-seura ja Inkerin Liittoon kuuluu myös Inkerin tupa -järjestö. Vuonna 1998 perustettiin vielä Venäjän valtakunnallinen Inkerin Liitto mutta sen toiminta on päättynyt.
Puheenjohtajat

1922–1927 Yrjö Koskelainen
1927–1929 Rafael Engelberg
1929–1939 Väinö Salminen
1939–1942 Hannes Saarinen
1942–1944 Vilho Helanen
Inkerin Liiton pitkäaikaisena sihteerinä vuodesta 1929 alkaen toimi Juuso Mustonen, joka kirjoitti sotien välisenä aikana useita Inkeriä käsittelleitä julkaisuja.
Liiton julkaisuja

Kymmenen kohtalokasta vuotta Inkerin kansallisten taistelujen varrelta; toimittanut K. Tynni. Inkerin liitto, Helsinki 1929
Kirjallisuutta

Toivo Flink: Pois nöyrän panta. Inkerin Liitto 1922–1944. Siirtolaisuusinstituutti, Turku 2012
Aiheesta muualla

Inkeri – inkeriläisten äänenkannattaja, vuosikerrat 1922-1927, Kansalliskirjasto, digitaaliset aineistot
Vapaa Karjala – karjalaisten ja inkeriläisten äänenkannattaja, vuosikerrat 1928-1929, Kansalliskirjasto, digitaaliset aineistot
Mies, jonka minulle annoit

| Mies, jonka minulle annoit> The Country Girl |
| --- | --- |

Ohjaaja:  George Seaton
Käsikirjoittaja:  George Seaton
Tuottaja:  William Perlberg
Säveltäjä:  Victor Young
Kuvaaja:  John F. Warren
Leikkaaja:  Ellsworth Hoagland
Tuotantosuunnittelija:  Hal Pereira
Pääosat:   Bing Crosby  Grace Kelly  William Holden 
Valmistustiedot
Valmistusmaa:  Yhdysvallat
Tuotantoyhtiö:  Paramount Pictures
Levittäjä:  Paramount Pictures Netflix
Ensi-ilta:  1954
Kesto:  104 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Mies, jonka minulle annoit (The Country Girl) on mustavalkoinen elokuva vuodelta 1954. Se perustuu Clifford Odetsin näytelmään. Elokuvan ohjasi George Seaton. Elokuvassa esiintyy kolme aikansa suurta elokuvatähteä: Bing Crosby, Grace Kelly ja William Holden.
Elokuva voitti aikoinaan kaksi Oscaria: parhaasta näispääosasta (Grace Kelly) ja parhaasta käsikirjoituksesta. Lisäksi se oli ehdolla muun muassa parhaaksi elokuvaksi.
The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta elokuvasta maailmassa.
Juoni

Bing Crosby on Frank Elgin, alkoholisoitunut entinen laulaja ja näyttelijä joka haluaa takaisin parrasvaloihin, William Holden on Bernie Dodd, teatteriohjaaja joka haluaa Frankin uuteen Broadwayn näytelmäänsä. Grace Kelly taas on Georgie Elgin, Frankin vaimo joka yrittää saada miehensä pystyyn jälleen. Näytelmästä tulee kivikkoinen kokemus kaikille ja Bernie luulee että kaikki ongelmat johtuvat Frankin vaimon omistushalusta, kuten Frank Bernielle uskottelee. Lopulta totuus käy kuitenkin ilmi ja lopulta Bernie ja Georgie huomaavat olevansa rakastuneet toisiinsa ja heidän on tehtävä raskaita valintoja.
Näyttelijät

| 0 | 1 | 2 |
| --- | --- | --- |
|  Bing Crosby  | … |  Frank Elgin   |
|  William Holden  | … |  Bernie Dodd   |
|  Grace Kelly  | … |  Georgia Elgin   |
Aiheesta muualla

Mies, jonka minulle annoit Internet Movie Databasessa (englanniksi)
The Country Girl Classic Movies. Arkistoitu 28.9.2020. Viitattu 30.5.2021. (englanniksi)
The Country Girl Variety.  31.12.1953. Viitattu 30.5.2021. (englanniksi)
Review: Grace Kelly in The Country Girl (1954) The Statuesque. Arkistoitu 2.6.2021. Viitattu 30.5.2021. (englanniksi)
Kounoúpoi

Agía Kyriakí (vasemmalla), Koutsomýti (keskellä) ja Kounoúpoi (oikealla) Astypálaian Chóran linnasta nähtynä.
| --- | --- |
Sijainti:  36°32′5″N, 26°28′2″E, Astypálaia Kálymnos, Etelä-Egean saaret Kreikka
Saariryhmä:  Dodekanesia
Merialue:  Egeanmeri, Välimeri
Pinta-ala:  1,3 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Kounoúpoi (kreik. Κουνούποι; transl. myös Kounoúpi) on Kreikan saari, joka kuuluu Dodekanesian saariryhmään ja sijaitsee Egeanmeren kaakkoisosassa Astypálaian saaren kaakkoispuolella. Saaren pinta-ala on 1,3 neliökilometriä ja se on asumaton (vuonna 2011). Hallinnollisesti Kounoúpoi kuuluu Astypálaian kuntaan, Kálymnoksen alueyksikköön ja Etelä-Egean saarten alueeseen.
Kounoúpoin saarta.
Saaren etäisyys Astypálaiaan on noin 3 meripeninkulmaa (noin 5,5 kilometriä). Saarten välissä sijaitsee pienempi Koutsomýtin saari sekä useita pikkusaaria.
Aiheesta muualla

Kuvia tai muita tiedostoja aiheesta Kounoúpoi Wikimedia Commonsissa
Dodekanesia
| --- | --- |
Pääsaaret:   Astypálaia  Kálymnos  Kárpathos  Kásos  Kastelórizo (Megísti)  Kos  Léros  Nísyros  Pátmos  Ródos  Sými  Tílos 
Muut suuremmat saaret:   Agathonísi  Alimiá  Arkoí  Farmakonísi  Gyalí  Kínaros  Lévitha  Leipsoí  Nímos  Psérimos  Saría  Télendos 
Pienet saaret:   Adelfoí  Áfoti  Ágios Antónios  Agía Kyriakí, Astypálaia  Agía Kyriakí, Kálymnos  Agía Kyriakí, Léros  Agía Marína  Agía Thékla  Ágios Andréas  Ágios Geórgios, Megísti  Ágios Geórgios, Pátmos  Ágios Theódoros  Agriélaia  Ammoúdi  Antítilos  Ánydro  Apanonísia  Archángelos  Archangélou  Arefoúsa  Argeloússa  Armáthia  Artikonísi  Aspronísia Makrý Aspronísi  Megálo Aspronísi  Mikró Aspronísi  Aspropníchtis  Astakidonísia Astakída  Astakidópoulo  Chténi  Siál  Aváptistos  Avgó  Balámou  Chálavra Káppari  Makronísi  Piáto  Piláfi  Psómos  Stavrí  Chamilí  Chiliomódi  Chondró  Chondrós  Diakóftis  Diavátes Karavalonísi  Megalonísi  Divoúnia  Faradonísia  Fokionísia  Frágkos  Gáidaros Livadeión  Gáidaros Megálou Chorioú  Gialesíno  Gláros, Agathonísi  Gláros, Léros  Glynó  Ímia  Kalapódia  Kalavrós  Kalólimnos  Kalóvolos  Kandelioússa  Karofýlla  Kentronísi  Kómaros  Kouloúndros  Kouloúra  Kounéli  Kounoúpoi  Koúrika  Koutsomýti  Líra  Lítra  Makronísi, Kásos  Makronísi, Pátmos  Makrý  Manóli  Márathos  Marmarás  Mávra  Megálo Livádi  Mikrí Kouloúra  Mikró Sofráno  Moíra  Nerá, Agathonísi  Nerá, Kálymnos  Nisáki  Ofidoússa  Oxiá  Pacheiá  Palaiókastro  Páploma  Patelída  Pergoússa  Petrokáravo  Piganoússa  Pláka, Kásos  Pláka, Léros  Pláti, Kálymnos  Pláti, Kásos  Pláti, Sými  Pontikonísia Megálos Pontikós  Mikrós Pontikós  Pontikoúsa  Porionísi  Prasonísi, Pátmos  Prasonísi, Ródos  Psathonísi, Agathonísi  Psathonísi, Pátmos  Ro  Saráki  Sesklí  Skláves  Smyneronísi  Sochás  Sókastro  Spoláto  Strongylí, Agathonísi  Strongýli, Chálki  Strongýli, Kásos  Strongylí, Léros  Strongylí, Megísti  Strongylí, Nísyros  Strongyló  Sýrna  Tragonísi  Tragoúsa  Tría Nisiá Mesonísi  Plakída  Stefánia  Troumpéto  Trypití  Tsoúka  Tsoukáki  Velóna  Zaforás
Adeje

| Adeje |
| --- | --- |
 lippu:  vaakuna
 Koordinaatit: 28°7′N, 16°44′W 
Valtio:   Espanja
itsehallintoalue:   Kanariansaaret
maakunta:  Santa Cruz de Tenerife
Hallinto:  
 – pormestari:  José Miguel Rodríguez Fraga
Pinta-ala:  
 – Kokonaispinta-ala:  105,95 km²
Korkeus:  280 m
Väkiluku:  43 204
 – Väestötiheys:  410 as./km²
Aikavyöhyke:  UTC+0
Postinumero:  38670
 
 www.adeje.es 
Infobox OKVirheellinen NIMI-arvo: 
Costa Adeje sijaitsee Atlantin rannalla.
Adeje on kaupunki ja kunta Kanariansaariin kuuluvan Teneriffan lounaisrannikolla. Adejen kuntakeskus sijaitsee rannikolta neljä kilometriä sisämaahan päin ja noin kahdeksan kilometrin päässä Los Cristianosin ja Playa de las Américasin matkailukylistä. Adejesta johtaa TF-1 moottoritie Teneriffan saaren pääkaupunkiin Santa Cruz de Tenerifeen (noin 80 km). Lähin kansainvälinen lentokenttä on Teneriffan eteläinen lentoasema (15 km). Costa Adeje on matkailukylä rannikolla Aronan kuntaan kuuluvien Playa de las Américasin ja Los Cristianos läheisyydessä. Muita Adejen kunnan matkailukyliä ovat Playa Paraiso, La Caleta, Playa Fañabe ja Callao Salvaje.
Adejen talouselämä nojaa matkailuun, palveluihin ja maatalouteen. Adejessa sijaitsee suuri Siam Park -vesipuisto.